cyanic-selkie/wikianc huggingface dataset:
Michelangelo
Michelangelos «David»
I denne perioden malte Michelangelo også «Den hellige familie med [den unge] Johannes», også kjent som «Tondo doni» eller «Den hellige familien i La Tribuna». Det var bestilt for bryllupet til Angelo Doni og Maddalena Strozzi, og i det syttende århundre hang det i rommet kjent som tribunen i Uffizi. Han skal også ha malt Madonna med barnet med Johannes Døperen, kjent som «Manchester Madonna», som nå henger i National Gallery i London.
Under pave Julius II i Roma: taket i det sixtinske kapell
I 1505 ble Michelangelo kalt tilbake til Roma av den nylig valgte pave Julius II. Michelangelo ble befalt å utføre gravmonumentet som skulle forherlige paven etter hans død. Han påtok seg oppgaven på pavens regning. Michelangelo var nødt til å avbryte arbeidet på gravmonumentet for å fullføre flere andre oppgaver. På grunn av disse avbrytelsene arbeidet Michelangelo på gravmonumentet i førti år. Gravmonumentet, der det sentrale er statuen av Moses (1515), ble aldri ferdig. Det befinner seg i kirken S. Pietro in Vincoli i Roma.
Hovedgrunnen til avbrytelsen av gravmonumentet var oppdraget med å male taket i det sixtinske kapell. Dette arbeidet tok fire år (1508–1512). Ifølge Michelangelos egen utlegning overtalte Bramante og Rafael paven til å la Michelangelo arbeide med et medium han ikke var fortrolig med, freskomaleriet, for at han skulle bli avledet fra billedhuggerkunsten, hvor han særlig hadde markert seg. Hensikten skal ha vært å utsette ham for sammenligning med rivalen og freskomesteren Rafael, en mannjevning som han ikke ville komme heldig fra. Ifølge moderne historikere finnes det ikke belegg for denne historien i samtidige kilde, og den kan ha vært et produkt av kunstnerens frykt for å tape anseelse.
Michelangelo ble opprinnelig gitt i oppdrag å male de tolv apostler, men krevde å få male et annet og mer komplisert motiv som viste skapelsen, syndefallet og løftet om frelse gjennom profetene og Kristi slektstre. Arbeidet er en del av en større dekorasjon i kapellet som representerer mye av doktrinen til den katolske kirken.
Komposisjonen inneholdt til slutt over tre hundre skikkelser og har i midten ni episoder fra første mosebok, inndelt i tre grupper: skapelsen av jorden, skapelsen av mennesket og syndefallet, og endelig, menneskenes kår, representert av Noah og hans familie. På pendentivene som støtter taket er det malt tolv menn og kvinner som forkynner Jesu komme. Det er syv profeter fra Israel og fem sibyller, profetinner fra den klassiske verden.
Blant de mest kjente maleriene i taket er Adams skapelse, Adam og Eva i Edens have, Syndefloden, profeten Jesaja og den kumeiske sibylle. Omkring vinduene er Kristi stamfedre malt.
Under Medici-paven i Firenze
I 1513 døde pave Julius II, og hans etterfølger, pave Leo X av slekten Medici, gav Michelangelo i oppgave å rekonstruere fasaden på kirken Basilica di San Lorenzo i Firenze og pryde den med skulpturer. Michelangelo gikk motvillig med på dette. Han brukte tre år på tegninger og modeller til fasaden, men forsøket på å åpne et nytt marmorbrudd ved Pietrasanta spesielt for dette prosjektet skulle bli noe av det mest frustrerende i hans karriere. Arbeidet ble brått avbrutt av oppdragsgiveren, som fikk finansielle problemer før arbeidet kom ordentlig i gang. Prosjektet ble oppgitt i 1520, og kirken mangler fortsatt fasaden.
Leo X, som ikke var det minste bekymret for hvordan det gikk med basilikaen, kom senere tilbake til Michelangelo med et annet stort oppdrag. Denne gangen bestilte han et gravkapell for slekten Medici i San Lorenzo-kirken. Dette prosjektet, som opptok Michelangelo på 1520- og 1530-tallet, kom nærmere fullførelse. Selv om gravkapellet stadig er uferdig, er dette det beste eksempel vi har av kunstnerens forening av sine skulpturelle og arkitektoniske visjoner – Michelangelo skapte både skulpturene og interiøret. Ironisk nok tilhører de betydeligste gravene to av de minst betydelige medlemmer av slekten, en sønn og en sønnesønn av Lorenzo. Il Magnifico selv er begravet i en ufullført og forholdsvis lite imponerende grav på en av sideveggene i kapellet og har ikke fått det frittstående monumentet som opprinnelig var tilsiktet.
Oppmuntret av plyndringen av Roma i 1527 gjorde florentinerne opprør, drev mediciene i landflyktighet og gjeninnførte republikken. Byen ble beleiret av Medici-styrker i årene som fulgte, og Michelangelo kom for å bistå Firenze ved å arbeide med å forsterke byens befestninger fra 1528 til 1529. Byen falt i 1530, og mediciene kom igjen til makten. Som motstander av det undertrykkende hertuglige Medici-styret forlot Michelangelo Firenze for godt midt på 1530-tallet. Assistentene ble igjen for å fullføre Medici-kapellet. Flere år senere ble Michelangelos lik ført tilbake fra Roma for å bli jordfestet i Basilica di Santa Croce, og slik fikk mesterens oppfylt ønsket om å bli begravet i sitt elskede Toscana.
Siste arbeider i Roma
Fresken «Dommedag» på alterveggen i det sixtinske kapell ble bestilt av pave Clemens VII, som døde kort tid etter å ha gitt Michelangelo oppdraget. Paul III medvirket til at Michelangelo fikk fullføre prosjektet. Han arbeidet med det fra 1534 til oktober 1541. Verket strekker seg over hele veggen bak alteret i det sixtinske kapell. Dommedag er en avbildning av Jesu andre komme og apokalypsen, hvor menneskenes sjeler oppstår og blir tilvist sine forskjellige skjebner av Kristus, omgitt av helgenene.
Da fresken var ferdig, ble avbildningene av nakenhet i det pavelige kapellet sett på som obskøne og helligbrøde. Kardinal Carafa og monsignor Sernini (Mantovas ambassadør) ivret for å fjerne eller sensurere fresken, men paven sto imot. Etter Michelangelos død ble det bestemt å gjøre kjønnsorganene uklare («Pictura in Cappella Ap.ca coopriantur»). Daniele da Volterra, en av Michelangelos elever, fikk derfor i oppdrag å dekke genitaliene med lendekleder. Han lot resten av kroppene forbli uendret (se detaljer). Da fresken ble renset i 1993, valgte konservatorene ikke å fjerne alle lendekleder som ble pålagt av Daniele da Volterra, men etterlot noen av dem som historiske dokumenter og for å unngå at noe av Michelangelos opprinnelige verk også skulle bli ødelagt. En nøyaktig og usensurert kopi av originalen laget av manieristen Marcello Venusti kan ses i Capodimonte-Muséet i Napoli.
Sensuren fulgte alltid Michelangelo, og han ble en gang beskrevet som «inventor delle porcherie» («oppfinner av obskøniteter»). Den beryktede «fikenbladkampanjen» i motreformasjonen, som tok sikte på å tildekke alle avbildninger av menneskelige kjønnsorganer i malerier og skulpturer, begynte med Michelangelos verker. Eksempelvis ble marmorstatuen «Cristo della Minerva» (i kirken Santa Maria sopra Minerva i Roma) dekket med et fat, slik den fortsatt er, og statuen av det nakne Jesusbarnet i «Madonna av Brugge» (Onze-Lieve-Vrouwekerk i Brugge i Belgia) forble tildekket i flere tiår.
I 1546 ble Michelangelo utnevnt til arkitekt for Peterskirken i Vatikanet og utformet kuppelen. Etterhvert som arbeidet med kirken skred frem, bekymret man seg for om Michelangelo ville dø før kuppelen ble ferdig. Da byggingen av den lavere delen av kuppelen (støtteringen) var påbegynt, var fullførelsen etter hans planer likevel ikke til å unngå.
Crook County (Wyoming)
Crook County er et fylke i den amerikanske delstaten Wyoming. Det ligger i det nordøstlige hjørnet av staten og det grenser mot Campbell County i vest og Weston County i sør. Det har også grense mot delstatene Montana i nord og Sør-Dakota i øst.
Crook Countys totale areal er 7,435 km² hvorav 31 km² er vann. I 2005 hadde fylket 6,182 innbyggere og administrasjonssenteret ligger i byen Sundance.
Historie
Fylket ble grunnlagt i 1875.
<br clear="all" style="clear:both;" />
Eirik Tovsrud Knutsen
Eirik Tovsrud Knutsen (født 24. november 1982 på Kongsberg) er en norsk musiker. Han er keyboardist i det norske bandet Shining, for CC Cowboys, Rebekka Bakken, Anne Grete Preus og Marion Raven. Han spilte fra 2004 i Amund Maarud Band, som i 2006 ble til rockebandet The Grand, hvor han spilte orgel/keyboards og trommer. Han er, og har vært, involvert med en rekke andre artister som Jonas Alaska, Gabrielle, Martin Hagfors, Claudia Scott, Jarle Bernhoft, Ingebjørg Bratland, Odd Nordstoga, Marit Larsen, Maria Mena, Bjørn Eidsvåg, Ronnie Jacobsen, Jim Stärk, Noora Noor, Funky Hot Grits, Big Mama Allpax, Vidar Busk, Tad Robinson/Sven Zetterberg og Oliver Mtukudzi.
Han spiller trommer i prosjektet «Woman Of Heart and Mind - A Tribute To Joni Mitchell», og har også spilt trommer/perkusjon i Kongsberg Storband.
Jordânia
Jordânia er en kommune i delstaten Minas Gerais i sørøstregionen av Brasil.
Justis- og kirkedepartementet
Justis- og kirkedepartementet (islandsk: Dóms- og Kirkjumálaráðuneytið) er et departement i den islandske regjeringen.
Siden 1. februar 2009 har Ragna Árnadóttir vært justis- og kirkeminister.
Morten Thrane Esmark
Hans Morten Thrane Esmark (født 21. august 1801 på Kongsberg, død 24. april 1882) var en norsk luthersk prest med virke i Eidanger og i Ramnes, samt mineralog, ornitolog, oppfinner og entomolog.
Bakgrunn
Morten Thrane Esmark var sønn av professor Jens Esmark og Wibeche Thrane f. Brünich. Navnet hadde han etter bestefaren Morten Thrane Brünnich. Han var gift med Ulriche Benedicte Wiborg (1810-1898) fra Ørvik ved Brevik. Naturforskeren Birgitte Esmark (1841–1897) var deres datter.
Mineralog
Han beskrev en rekke nye mineraler, særlig fra området rundt Langesundsfjorden, nær der han hadde sitt prestevirke i Eidanger. Blant annet var det thoritt som er det vanligste mineralet av thorium. Han fant det sistnevnte mineralet på Løvøya, klarte ikke å identifisere det og sendte derfor en prøve til sin far. Denne sendte det videre til Jöns Jacob Berzelius, som i 1828 konstaterte at det var et mineral som inneholdt et tidligere ukjent element. Dette ledet til oppdagelsen av grunnstoffet thorium.
Esmarkitt, en variant av ortoklas feltspat fra Bamble, er oppkalt etter ham.
Oppfinner
Esmark bisto Svend Foyn med utvikling av en granatharpun som eksploderte først når fangstlinen ble strammet. Denne oppfinnelsen var basert på Esmarks tidligere oppfinnelse av en tennsats som gjorde at granater eksploderte først ved anslag, den såkalte «spissbomben».
Den engelske presten Richard Carter Smith møtte den unge Esmark i 1838 og beskrev ham som «en intelligent ung mann som er entomolog og ornitolog.» Carter noterte at Esmark hadde en insektssamling som omfattet 2000 arter og en samling på 120 fuglearter (alle norske). Esmarks mineralsamling ble forært det naturhistoriske museet i Tromsø.
Villa Serrana
Villa Serrana er en by i Lavalleja-departementet i det sørlige Uruguay. Byen hadde om lag 89 innbyggere i 2011.
Befolkning
Villa Serrana har 89 innbyggere (Beregning 2011)
Kilde:
Jomfruland fuglestasjon
Historie og drift
Fuglestasjonen ble opprettet i 1969. Til å begynne med holdt den til ved fyret midt på øya.
Siden mesteparten av stasjonsarbeidet i form av ringmerking og trekktellinger også da fant sted på Nordenden, ble det etter hvert tungvint. I 1980 flyttet fuglestasjonen inn i nye lokaler på Øitangen. Det gamle kalkunhuset på Øitangen gård ble satt i stand gjennom dugnadsinnsats fra medlemmene i Norsk Ornitologisk Forening, avdeling Telemark. Fra og med 1980 har fuglestasjonen hatt kontinuerlig bemanning i sesongen (mars til november).
Helt fra starten har fuglestasjonen vært drevet på grunnlag av frivillig innsats. Siden 1990 har flere sivilarbeidere gjort tjeneste ved stasjonen. Disse og andre korttidsengasjerte har utgjort ryggraden for den faste bemanningen. Likevel er det adskillig innsats som legges ned av folk som deltar frivillig i stasjonsarbeidet i helger, ferier og liknende.
Hekkende fugler
På grunn av den varierte vegetasjonen er forholdsvis mange fuglearter funnet hekkende på øya. Til nå er 92 arter funnet hekkende, hvorav ca. 40-50 trolig hekker årlig. Faste innslag er blant annet hauksanger (eneste faste hekkeplass i Norge per i dag?), nattergal, rosenfink og tornskate. Enkelte funn er gjort av østsanger (1992, eneste hekkefunn i Norge), skogdue, skjeand og hvitkinngås (de siste to på nærliggende øyer). Et stort antall sjøfugler hekker på holmer og skjær rundt Jomfruland. Blant disse kan nevnes teist.
Ivanacara
Ivanacara er en gruppe dvergciklider i underfamilien Cichlasomatinae. Gruppen ble skilt ut fra Nannacara i 2006, da de to artene Ivanacara adoketa og Ivanacara bimaculata har en del trekk som skiller dem fra andre Nannacara-arter.
Märkisches Museum (Berlin)
Märkisches Museum er hovedinstitusjonen til Stiftung Stadtmuseum Berlin og museum for Berlins historie og kultur. Märkisch kommer av Mark Brandenburg. Museet ble grunnlagt 1874 og ligger ved gaten Am Köllnischen Park i ortsteil Mitte i Berlin, like ved Spree.
Josenópolis
Josenópolis er en kommune i delstaten Minas Gerais i sørøstregionen av Brasil.
Reimegrend
Reimegrend, eller også Reime er et sted i Raundalen øst for Voss på Vestlandet. Det fantes et skitrekk som var åpent i påsken og vinterferien, men har blitt lagt ned. Det ligger mange hytter i området, selv om det meste av hyttebyggingen de siste tiårene har skjedd ved Mjølfjell litt lenger øst i dalstrøket.
Reimegrend stasjon på Bergensbanen ligger i Reimegrend.
Antonio McKay
Antonio McKay (født 9. februar 1964 i Atlanta, Georgia) er en amerikansk tidligere friidrettsutøver som konkurrerte på 400 meter.
Mildred Alango
Mildred Alango (født 10. mars 1989) er en kenyansk taekwondoutøver som konkurrerer i klasse 49 kilo. Hun representerte Kenya under Sommer-OL 2008, der hun røk ut i første runde.
Urd (ukeblad)
Urd (grunnlagt 1897, nedlagt 1958) var et norsk ukeblad som var myntet på kvinnelige lesere.
Bladet ble startet av journalistsøstrene Anna (1864–1956) og Cecilie Bøe (1856–1947). Det hadde en kristen profil og satset på familieorientert stoff, men også folkeopplysning, kunst og kultur. Anna Bøe var redaktør fra starten til 1933. Hun hadde tidligere vært redaktør for Krigsropet, som bladets første redaktør fra høsten 1888 til våren 1892.
Urd ble lagt ned i 1958, etter å ha kommet ut i noe over 60 år.
Underskrivernes Hus
Underskrivernes Hus ligger i Pilies gatve nr 26 i Gamlebyen i Vilnius, hovedstaden i Litauen. Den har fått dagens navn etter at Litauens uavhengighetserklæring ble undertegnet her 16. februar 1918. Bygningen er i dag et museum, og er en del av Litauens nasjonalmuseum.
Bygningen er første gang nevnt i et edikt fra 1645. Huset er endret en rekke ganger gjennom 1600- og 1700-tallet. Etter en større brann på 1700-tallet, gikk det igjennom en større ombygging og fikk en ny etasje. På slutten av 1800-tallet ble det bygget om av Kazimierz Sztral i stilen nyrenessanse etter tegninger av den russiske arkitekten Alexiej Polozov.
Huset ble opprinnelig brukt som bolighus, eter hvert åpnet Sztral den kjente kafeen Biały Sztral i første etasje, som var i virksomhet helt fram til 1939.
Fram til 1918 hadde Den litauiske hjelpekomiteen, som opererte under første verdenskrig, kontorer i bygningen, og det var i denne organisasjonens lokaler at Det litauiske råd møttes i februar 1918 og undertegnet uavhengighetserklæringen. I tiden videre huset bygningen både boliger og kontorer for ulike litauiske organisasjoner.
16. februar hver år blir undertegnelsen av uavhengighetserklæringen minnet i huset.
Øverås (andre betydninger)
Øverås kan referere til:
Swindon
Swindon ble navngitt som en Expanded Town («Utvidet by») under Loven av 1952 for byutvikling og det førte til en betydelig økning i dens befolkning. Swindons jernbanestasjon er knyttet til jernbanesporet fra Paddington i London til Bristol. Swindons lokalmyndighet (Swindon Borough Council) er en enhetlig myndighet, uavhengig av myndigheten i Wiltshire siden 1997. I Swindon ligger boklageret til biblioteket Bodleian Library. Det består av 246 km med bokhyller.
25th Hour
25th Hour er en film fra 2002 av Spike Lee, med Edward Norton, Philip Seymour Hoffman, Barry Pepper, Rosario Dawson, Anna Paquin og Brian Cox i hovedrollene. Filmen er basert på boka The 25th Hour av David Benioff.
Norton spiller narkotikalangeren «Montgomery Brogan», som har et siste døgn i frihet før han skal sone en dom på syv år. Filmen tar for seg dette døgnet.
Soundtrack
Originalmusikken er komponert og framført av Terence Blanchard. Hollywood Records slapp den på skive 14. januar 2003.
Andre låter som spilles i filmen, men ikke er med på den skiva er :
North American FJ-2 Fury
North American FJ-2 Fury var et amerikansk jagerfly.
FJ-2 Fury, som hadde lite til felles med den tidligere FJ-1 Fury utover betegnelse og navn, var i utgangspunktet en F-86E Sabre tilpasset bruk av den amerikanske marine. FJ-2 ble utstyrt med foldbare vinger, forsterket understell med forlenget nesehjul og utstyrt for bruk fra katapult.
200 FJ-2 Fury ble produsert, de fleste ble levert til United States Marine Corps.
Flytypen ble videreutviklet i form av FJ-3 og FJ-4.
Eksterne lenker
North American FJ Fury FJ-4 (航空機) FJ Fury
José Gonçalves de Minas
José Gonçalves de Minas er en kommune i delstaten Minas Gerais i sørøstregionen av Brasil.
Reaktiv tilknytningsforstyrrelse
Reaktiv tilknytningsforstyrrelse (RTF), (engelsk: RAD) er diagnosen for alvorlig og relativt sjelden relasjonsforstyrrelse som kan ramme barn. RAD er karakterisert ved markert forstyrret og avvikende sosial samhandling i de fleste sammenhenger. Forstyrrelsen kan ta form i mangel på å innlede eller respondere i sosial samhandling på en hensiktsmessig måte, kjent som «hemmet» form — eller som asosial fremferd ved å knyte nære bånd til fremmede («uhemmet» form).
Årsak
Forstyrrelsen kan skyldes dyptgripende tidligere erfaringer med avvisning, misbruk, brå separasjon fra omsorgspersoner i alderen 6 måneder til 3 år, hyppig utskfting av omsorgspersoner eller manglende respons fra omsorgspersoner på kommunikasjon fra barnet. RTF er differensiert fra gjennomgripende utviklingsforstyrrelse eller sen utvikling og fra mulige komorbid forhold som mental retardasjon, som alle kan påvirke sosial atferd. Kriteriet for diagnosen reaktiv tilknytning lidelse er forskjellig fra kriteriene brukt i evalueringer eller kategorisering av et feste som vag eller disorganisert tilknytning.
Tegn og symptomer
Kjernefunksjonen tilsier en upassende sosial relasjon i barnet. Dette kan manifestere seg på tre måter:
Vurderingsverktøy
Foreløpig finnes det ikke noen diagnostisk protokoll for reaktiv tilknytningsforstyrrelse. Mye av tilakene rettes mot forskning og diagnose. Nyere forskning brukte DAI som er utviklet av Smyke og Zeanah (1999). DAI er et semistrukturert intervju designet for å bli vurdert av klinikere til omsorgspersoner. DAI inneholder 12 artikler, som:
Metoden er designet til å ikke bare fange opp symptomer på RTF, men foreslå nye alternativer til kategorier av tilknytningsforstyrrelser.
Diagnostikk
Termen er brukt i både World Health Organization's International Statistical Classification of Diseases and Related Health Problems (ICD-10) og i DSM-IV-TR, den reviderte fjerde utgave av American Psychiatric Association's Diagnostic and Statistical Manual of Mental Disorders (DSM). I ICD-10 kalles inhibited form RAD, og disinhibited form kalles "uhemmet tilknytningsforstyrrelse". I DSM kalles begge former for RAD (RTF).
Kromosom 11
Kromosom 11 er ett av de 23 kromosomparene hos mennesker. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 134 millioner basepar som er byggematerialet til DNA. Kromosom 11 står for mellom 4 % og 4,5 % av den totale mengden DNA i cellene.
Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 11 inneholder omtrent 2100 gen.
Stankelbein
Stankelbein (Tipuloidea) eller myhank er en overfamilie av mygg. Den omfatter familiene storstankelbein, mellomstankelbein Cylindrotomidae, småstankelbein og hårøyestankelbein Pediciidae.
De har lange, smale vinger og lange bein. De ånder gjennom bakkroppen. De lever i ofte fuktige områder og deres naturlige fiender er fugler og andre insektetende dyr. Stankelbein er planteetere og larvene hos flere arter lever i jorden av røtter på gress og andre planter.
De fleste voksne (imago) har flygeperioden i mai og juni.
Grøntjernkollen
Grøntjernkollen er et fjell som ligger på begge sider av den kombinerte kommune- og fylkesgrensa mellom Holmestrand kommune i Vestfold og Kongsberg kommune i Buskerud. Det har en høyde på 512 meter over havet og er det 20. høyeste fjellet i Vestfold av fjellene med primærfaktor på minst 50 meter.
Thomas Belasyse, 1. jarl Fauconberg
'''Thomas Belasyse, 1. jarl Fauconberg''' (født ca. 1627, død 31. desember 1700), var en engelsk adelsmann og satt i Kongelig råd. Han støttet den parlamentariske siden mot kongen i den engelske borgerkrigen. Han ble nært assosiert med Oliver Cromwell og giftet seg med Cromwells tredje datter Mary. Etter at monarkiet ble gjeninnført etter Cromwells død ble han medlem av Kongelig råd, Privy Council, til kong Karl II, og ble opphøyd til jarl av Vilhelm III.
Liv og virke
Fauconberg var medlem av den politiske klubben Green Ribbon Club etter 1660 og gjeninnføringen av monarkiet. Et grønt bånd var merket til den politisk-religiøse bevegelsen levellere under den engelske borgerkrigen. Mange av medlemmene i klubben hadde kjempet i den og det var en åpenbar påminnelse av deres radikale fortid.
Fauconberg døde i 1700. Han hadde ingen barn og ved sin død ble jarledømmet nedlagt, men hans tittel som vicomte ble gitt videre til hans nevø, Thomas Belasyse, 3. vicomte Fauconberg.
Familie
Den 3. juli 1651 giftet Fauconberg seg med Mildred, datter av Nicholas, 2. vicomte Castleton. Hun døde den 8. mai 1656. Den 18. november 1657 giftet han seg med Mary Cromwell, den tredje datteren av Oliver Cromwell. Hun overlevde sin ektefelle med tretten år og døde den 14. mars 1713.
Bibliografi
Mens han var i Italia oversatte og utga Fauconberg Histoire du gouvernement de Venise av den franske historikeren Abraham Nicolas Amelot de la Houssaye.
Lia (Fron)
På de flate vollene ved Lågen er det et industriområde, og ved Fossåa mellom Fossehaugen og Haverstadbakken ligger Kleiva eller Kleivroa som tidlegere var et sentrum med butikker og kafé. Fremdeles ligger skolen, Liene oppvekstsenter, og bygdahuset Lidarende («avholdshuset») her. Lia har også andre større og mindre boligfelter. Både Søre og Nordre Lia har en god del gårdsbruk og småbruk fra nede på vollene der det er flom hver sommer, til langt oppe i lia og nesten inne på fjellet der siste snøen ikke er borte før 17. mai.
Rune Lindbæk
Rune Lindbæk (født 12. november 1970) er en norsk musiker og DJ fra Tromsø. Ved siden av å gi ut musikk under eget navn har han vært en del av Those Norwegians, Drum Island, Alanïa, Moonflower og Pechenga. Han har også vært delaktig i utgivelser med blant andre Flunk, Xploding Plastix og Frost.
Lindbæk har jobbet som DJ siden 1984 og har lenge vært fast DJ på Klubb Kebab i Oslo.
Feide med Röyksopp
Dagens Næringsliv publiserte 19. mars 2011 en artikkel hvor det gikk frem at Rune Lindbæk anklaget tidligere samarbeidspartner Torbjørn Brundtland og hans nåværende hovedprosjekt Röyksopp for å ha stjålet åndsverk fra Lindbæk og benyttet seg av dette i låtene «40 Years Back/Come» og «A Higher Place» på albumet Melody A.M.. 14. november publiserte Brundtland og Svein Berge i Röyksopp et 45 sider langt skriv på nettsiden royksoppsvarer.com, datert 20. april 2011, hvor de la fram sin versjon av saken. Den 17. november samme år kom Lindbæk med motsvar på sitt eget nettsted. 6. mars 2013 ble det klart at Rune Lindbæk tapte på alle fronter i saken, og ble dømt til å betale 788 140 kroner i saksomkostninger. Lindbæk anket dommen, og anla injuriesøksmål med bakgrunn i teksten på royksoppsvarer.com. I desember 2013 ble det så klart at partene hadde kommet fram til et forlik uten å gå til retten.
Kalgoorlie
Kalgoorlie (kjent som Kalgoorlie-Boulder) er en by i Goldfields-Esperance regionen i Vest-Australia. Den ligger 595 kilometer nordøst for delstatshovedstaden Perth. Byen ble grunnlagt under gullrushet i 1893 og ligger i nærheten av det såkalte «Golden Mile».
Ved folketellingen i 2006 hadde byen 28250 innbyggere, noe som gjør den til det største urbane området i Goldfields-Esperance regionen og det femte største urbane området i Vest-Australia.
Historie
I januar 1893 oppdaget gullgraverne Patrick «Paddy» Hannan, Tom Flanagan og Dan O'Shea. 17. juni 1893 staket Hannan et skjøte i området som gjorde at hundrevis av gullgravere strømmet til området som markerte begynnelsen på byområdet Kalgoorlie (originalt kalt Hannan's). Gull og andre mineraler som nikkel har vært viktig næring i Kargoorlie siden da og sysselsetter i dag rundt en fjerdedel av befolkningen.
Kim Ofstad
Kim Ofstad (født 25. november 1969) er en norsk trommeslager fra Trondheim. Han er kjent fra popbandet D'Sound hvor han var medlem fra starten i 1993 til 2009, og 2013 til i dag. D´Sound vant Spellemansprosen i 1998 for årets pop band med albumet Beauty Is A Blessing
Etter bruddet med D'Sound, etablerte Ofstad produksjonsduoen Element sammen med Hitesh Ceon. Sammen med Jonny Sjo utgjorde de to tidligere 3Elementz. Deres produksjoner inkluderer blant annet «Beggin'» med Madcon samt hele An InCONvenient Truth-albumet, to låter med engelske X Factor vinneren Alexandra Burke, ITS OK med Cee-Lo Green, Yes med Musiq Soulchild, Bottles med Madcon og Rick Ross, Is You With Me Fet Snoop Lion, Till The Rope Gives Way med Joe og reproduksjon av to låter med Michael Jackson for Motown Records i USA og Storbritannia. Albumet "The Lady Killer" med CeeLo Green som ble Grammynominert i 2011, inneholdt låta "It's Ok" som var produsert av Element og skrevet av CeeLo Green, Hitesh Ceon, Kim Ofstad og Noel Fisher Madcon vant Spellemann i 2010 for årets hit med låta Glow som var produsert av Element og skrevet av Hitesh Ceon, Kim Ofstad, Tshawe Baqwa og Yosef Wolde-Mariam. I januar 2016 ble Element oppløst. gac i 2021 ut låtene Save Some med Macy Gray & D´Sound, Necesarry Love med D´Sound & Shontelle og Good Nature med D´Sound, Cory Henry og Pher.
Han grunnla labelet Tight Music i 2018 der han signerte artistene EHI, Marie Noreger og Shontelle fr Barbados. Han produserte albumet under Toni Braxton under Tight Music med Ehi som ble nominert til Spelleman for beste Rnb& Soul i 2020. Han produserte singelen Sancity med Shontelle som kom ut 29 oktober 2021.
José Raydan
José Raydan er en kommune i delstaten Minas Gerais i sørøstregionen av Brasil.
Volli holdeplass
Volli holdeplass ligger mellom Voss og Myrdal langs Bergensbanen ved Voll gård mellom Reimegrend og Mjølfjell i Raundalen. Frem til persontrafikken ble nedlagt 9. desember 2012 ble den betjent av lokaltog på strekningen Bergen – Voss – Mjølfjell – Myrdal. Holdeplassen har leskur.
Fylkesvei 5068
Fylkesveg 5068 går mellom Sælevik i Fitjar og Peterteigen i Stord.
Oalsgata (Sandnes)
Oalsgata (1–75, 2–76) er en gate i Sandnes som strekker seg fra Elveplassen i sentrum nordvestover til E39 nord på Stangeland.
Den har navnet sitt fra Oalsbekken, som stort sett har fulgt samme løp som dagens gatetrasé mellom Storgata og Stangeland Mølle. Vannet kom fra Oalskilden som lå ved krysset Syrinveien/Solaveien og ble brukt som drivkraft til en rekke møller på veien mot utløpet i Vågen der det endte i Gandsfjorden. Det ble også brukt til brannkummer, private vannverk og garverier. Oalskilden het opprinnelig Olavskilden og den antas å være oppkalt etter Olav den hellige.
Bortsett fra første kvartal fra Elveplassen, der gaten er klassifisert som, og strekningen vest for som er klassifisert som  er gaten del av. I vestre ende går den over i Sandnesveien som fortsetter via Stavanger lufthavn, Sola til Stavanger. Den er en av hovedårene inn til sentrum fra E39 og er en av de mest trafikkerte gatene i byen.
Kjærfjordstraumen
Kjærfjordstraumen (også skrevet Kjerfjordstraumen) er en tidevannstrøm mellom Forosholmen og Vågelandet ved innløpet til Kjerfjorden i Tjeldsund kommune i Troms og Finnmark. Kjærfjordstraumen er ganske kraftig, spesielt ved springsjøer. Hastigheten på vannmassene er ca. 10 knop. Kjærfjordbrua på fylkesvei 711 går over den trangeste passasjen.
Gunnar Martens
Gunnar Martens (født 7. april 1940) er en dansk embedsmann.
Han var den tredje riksombudsmannen på Grønland, og hadde denne stillingen fra 1. juli 1995 til 31. mars 2002. I 2001 ble han Ridder av 1. grad av Dannebrogordenen.
Bergsøya (Gjemnes)
Bergsøya (uttales: Bæshøya) i Gjemnes kommune på Nordmøre.
Den er omgitt av Freifjorden i nord, Bergsøysundet i øst, Bergsøyfjorden i sør og Gjemnessundet i vest, og ligger lengst nord i kommunen. Øyas totale areal er 8,89 km2 og er dermed kommunens største øy. Høyeste punkt er Brannhaugen 284 moh.
Theophrastaceae
Theophrastaceae er en plantefamilie i ordenen Ericales. Den omfatter ca. 100 arter fordelt på 5 planteslekter. I tillegg legger APG II-systemet også til en sjette slekt – Samolus – til familien, denne slekten har om lag 15 arter. Enkelte forskere vil dog henføre denne slekten til en egen familie, Samolaceae.
Bergsøya (Gjemnes)
Fra Bergsøya går
Theophrastaceae
APG III-systemet flytter denne familien til nøkleblomfamilien og gjør den om til en underfamilie, Theophrastoidae.
Artene er busker eller eviggrønne løvtrær, og er utbredt i subtropiske og tropiske regioner i Amerika. Et unntak er samelslekten (Samolus). Der er det en art - strandsamel (Samolus valerandi) som er funnet en gang i Norge, og som finnes i Danmark og Sør-Sverige.
Impasto
Impasto er italiensk for deigaktig, og beskriver en maleteknikk der malingen ikke fortynnes, men smøres tykt (legges pastost) på underlaget. Spor etter påføringen blir stående som relieffaktige merker som blir stående i størknet form i det ferdige bildet. Mange kunstnere bruker palettkniv eller malekniv i stedet for pensel.
Fra tidligere tider var det mest oljefarger som ble brukt. Det ga kunstneren tid til å arbeide med verket. Også akrylmaling kan brukes, men da ofte med tilsetting av et tørkehemmende middel. Akvarell og tempera er medier som er for flytende til at de kan legges pastost.
Noen kunstnere blander forskjellige pulversubstanser inn i malingen for å oppnå bestemte effekter. Andre riper seg ned gjennom lagene, for å hente opp og lage mønstre med tidligere lagte lag.
Impastoteknikken har vært brukt av kunstnere som Tizian og Rembrandt for å forsterke virkningen av folder i klær, mens senere kunstnere har lagt mere vekt på styrken i uttrykket. Impresjonismen gir mange eksempler.
I Norge finnes mange eksempler på impastomaleri, med Jakob Weidemann som ett av de mest representative eksempler fra nyere tid.
Loki n’ Roll
Loki n' Roll er den japanske rockeartisten Közis andre soloalbum. Det ble utgitt i 3 000 eksemplarer 17. mai 2006, hvorav noen inneholdt et signert postkort.
Semi latus rectum
Semi latus rectum for en kjeglesnitt, vanligvis betegnet med p, er avstanden fra et av kurvens brennpunkt til kurven selv, målt langs en linje som står vinkelrett til hovedaksen.
Den henger sammen med kjeglesnittets store a og lille halvakse b gjennom formelen. Bruker man kjeglesnittets eksentrisitet e, kan man ekvivalent skrive  hvor øverste fortegn er for hyperbel og nederste for ellipsen.
Birkebeinerløpet
Birkebeinerløpet er et terrengløp som er inspirert av skirennet Birkebeinerrennet og som også gjennomføres av samme arrangør. Løpet har blitt gjennomført hvert år siden 1999.
Løpet starter på Sjusjøen langrennsarena og har målgang på Lillehammer mellom Kristins Hall og Håkons Hall. Løypa er 21 km lang og har en høydeforskjell mellom start og mål på 600 meter. Løypa følger ikke den samme løypa som skirennet fra Sjusjøen og ned mot Lillehammer.
Som alternativ til hovedløpet arrangeres også Halvbirken som starter på Sjøsætra omtrent halvveis i hovedløypa.
Foran løpet i 2009 ble løpstraséen forkortet, og tidligere løypeendringer betyr at det ikke lenger opereres med offisielle løyperekorder. Først og fremst har det vært langrennsløpere, orienteringsløpere og langdistanseløpere som har hevdet seg i Birkebeinerløpet.
Prosjekterende
Prosjekterende er en betegnelse på fagfolk som tegner, beskriver og beregner bygge- og anleggsleveranser (entrepriseprosjekter). Det arbeid de foretar kalles å prosjektere. De fagfolk som utfører denne prosjekteringen er vanligvis arkitekt og rådgivende ingeniør.
I entrepriseprosjekter blir det dokumentmaterialet som de prosjekterende utarbeider, benyttet som dokumentunderlag for det arbeid som entreprenørene utfører. I tradisjonelt organiserte prosjekter er det byggherre som har avtale med de prosjekterende. I de såkalte totalentrepriser har en entreprenør avtale med de prosjekterende.
I bustadoppføringslova som gjelder avtale om bolig for forbruker, er de prosjekterende kalt konsulent.
Metylisocyanat
Metylisocyanat (MIC) er en organisk forbindelse med molekylformelen C2H3NO, ordnet som H3C-N=C=O. Andre navn på denne forbindelsen er isocyanatmetan og metylkarbylamin. Metylisocyanat hører til gruppen isocyanater, som er flittig brukt innen kjemisk industri. Metylisocyanat er et mellomprodukt i produksjonen av pesticider med karbamat (slik som karbaryl, karbofuran, metomyl og aldikarb). Det har også blitt brukt i produksjon av gummi og lim. Som et svært giftig og irriterende stoff er metylisocyanat helsefarlig for mennesker, og stoffet kom særlig i søkelyset etter Bhopal-katastrofen som inntraff inntraff 3. desember 1984 i den indiske byen Bhopal. Industrikatastrofen, som regnes som en av historiens verste, tok livet av nesten 8 000 mennesker i løpet av de første dagene og om lag 17 000 mennesker totalt.
Fysiske egenskaper
Metylisocyanat (MIC) er en klar, fargeløs væske med skarp, tåregassaktig lukt. Den er svært brannfarlig, har et kokepunkt på 39,1 °C og et lavt flammepunkt. Den er reaktiv, flyktig og eksplosiv i blanding med luft. Terskelverdien er satt til 0,02 ppm. Metylisocyanat er vannløselig (6–10 deler per 100 deler), men den reagerer med vannet (se Reaksjoner).
Fremstilling
Metylisocyanat fremstilles vanligvis av monometylamin (CH3NH2) og fosgen (CCl2O). Disse substansene reagerer ved en rekke temperaturer, men for storskala produksjon er det en fordel å kombinere disse reaktantene ved høyere temperatur i gassform. En blanding av metylisocyanat og to mol hydrogenklorid dannes, men N-metylkarbamoylklorid (MCC) dannes som en sideeffekt når blandingen kondenserer og etterlater seg en mol av hydrogenklorid som gass.
Sluttproduktet metylisocyanat fås ved å reagere MCC med et tertiært amin, som for eksempel dimetylanilin eller pyridin, eller ved å separere det ved hjelp av destillasjonsteknikker.
Metylisocyanat kan også fremstilles av N-metylformadid og luft. I den sistnevnte prosessen brukes det opp med en gang i en reguleringssløyfe der målet er å produsere metomyl. Det er også blitt hevdet at andre fremstillingsmetoder finnes.
Reaksjoner
Metylisocyanat reagerer lett med mange substanser som inneholder NH- eller OH-grupper og noen andre forbindelser. Det reagerer også med seg selv for å danne en trimer eller polymerer med større molekylmasse.
Metylisocyanat reagerer med vann for å danne 1,3-dimetylurea og karbondioksid med utviklingen av varme (325 cal/gr – 325 kalorier per gram MIC som reagerer).
Ved 25 °C brukes halvparten av MIC i løpet av ni minutter, gitt at reaksjonen skjer i overskudd av vann; hvis varmen ikke fjernes effektiv fra blandingen vil reaksjonshastigheten øke og raskt føre til at MIC begynner å koke. Dersom MIC er i overskudd, dannes 1,3,5-trimethlbiuret sammen med karbondioksid.
Forbindelser som inneholder hydrogen festet til nitrogen, slik som ammoniakk eller primære eller sekundære aminer, vil raskt reagere med metylisocyanat og danne substituerte ureaer. Andre NH-forbindelser som for eksempel amider og ureaer reagerer mye langsommere med MIC.
Alkoholer og fenoler som inneholder en OH-gruppe reagerer sakte med MIC, men reaksjonen kan bli katalysert av trialkylaminer eller dialkyntin dikarboksylat.
Oksimer, hydroksylaminer og enoler reagerer også med metylisocyanat slik at det dannes metylkarbamater. I disse reaksjonene dannes produktene som er omtalt nedenfor (Bruksområder).
Dersom det brukes katalysatorer reagerer MIC med seg selv og danner en fast trimer, trimetylisocyanurat eller en polymer med større molekylmasse.
Natriummetoksid, trietylfosfin, jernklorid og visse andre metallforbindelser katalyserer dannelsen av MIC-trimeren, mens reaksjonen der det dannes en polymer med større molekylmasse katalyseres av visse trialkylaminer. Siden reaksjonen der det dannes en MIC-trimer er eksoterm (298 cal/1 gr MIC), kan den føre til voldsomme koking av MIC. Polymeren med stor molekylmasse hydrolyserer i varmt vann og det dannes trimetylcyanurat. Siden katalytiske metallsalter kan bli dannet fra urenheter i vanlig MIC og stål, må ikke dette produktet lagres i ståltønner eller -tanker.
Farer
Metylisocyanat (MIC) er svært giftig. Terskelverdien satt av American Conference on Government Industrial Hygienist var 0,02 ppm. MIC kan skade kroppen ved innånding, svelging og kontakt i så små mengder som 0,4 ppm. Den kan føre til blant annet hoste, brystsmerter, dyspné, astma, irritasjon i øyne, nese og strupe samt hudskader. Utsettes man for større mengder (>21 ppm) MIC kan det resultere i pulmonalt ødem eller lungeødem, emfysem og blødninger, bronkial lungebetennelse og død. Selv om lukten av metylisocyanat med en konsentrasjon på 5 ppm ikke kan merkes av de fleste mennesker, gir dens potente tåregassaktige egenskaper en god pekepinn på forbindelsens tilstedeværelse (ved en konsentrasjon på 2–4 ppm blir vedkommendes øyne irritert, og ved 21 ppm kan vedkommende ikke lenger tåle tilstedeværelsen av metylisocyanat i luften).
Forholdsregler må tas når man lagrer metylisocyanat på grunn av forbindelsens lette eksotermiske polymerisering (se Reaksjoner) og dens lignende følsomhet for vann. Bare rustfritt stål eller glass kan trygt brukes; MIC må oppbevares ved temperaturer under 40 °C (104 °F) og helst ved 4 °C (39 °F).
Forbindelsens toksiske effekt kom til syne i Bhopal-katastrofen, da rundt 42 tonn metylisocyanat og andre gasser lakk ut fra reservoarer under bakken ved en fabrikk tilhørende Union Carbide India Limited (UCIL) den 3. desember 1984 og spredte seg over et tett befolket område, noe som umiddelbart drepte tusener mennesker og tok livet av ytterligere titusener i de etterfølgende ukene og månedene.
Johan Sebastian Welhaven
Johan Sebastian Cammermeyer Welhaven (født 22. desember 1807 i Bergen, død 21. oktober 1873 i Christiania) var en norsk lyriker og litteraturkritiker. I ettertid er han kjent som Henrik Wergelands poetiske og kulturpolitiske motpol, men Welhaven har også en posisjon i kraft av eget virke.
Welhaven regnes som en av de sentrale dikterne i norsk litteratur i første halvdel av 1800-tallet. Han var romantiker med interesse for estetikk, dyrket den rene sjanger og stilte strenge krav til dikterisk form. Hans første større dikteriske bedrift var den polemiske sonettsyklusen Norges Dæmring (1834). Som sentrallyriker trådte han fram i 1839. En god del av diktene er inspirert av folkediktning, til å begynne med sagn som han fant i Andreas Fayes utgave av norske sagn fra 1833. Han skrev også noen salmer.
I 1840 ble Welhaven konstituert som lektor i filosofi ved Det Kgl. Frederiks Universitet i Christiania. Han ble fast ansatt i 1843, og ble professor i 1846. Ved siden av filosofi underviste han i litteraturhistorie.
thumb|left|[[Johan Ludvig Heiberg (1791–1860), Welhavens tremenning på morsiden, fikk tilsendt Norges Dæmring med en dedikasjon fra forfatteren som slutter slik:
<Small>''O, gid De fandt, naar her De bruger Sonden, blot nogle Glimt af Fætterskab i Aanden.''
At Heiberg var et ideal, går bl.a. fram av Welhavens prolog «Johan Ludvig Heiberg», skrevet til oppføringen av Elverhøi på Christiania Theater i 1860.]]
Ætt, oppvekst og studier
Welhavens far, Johan Ernst Welhaven, var sønn av Johan Andreas Welhaven (1775-1828) og Elisabeth Margrethe Woltmann, begge fra Nord-Tyskland. Welhavens mor, Else Margrethe Cammermeyer (1785-1853), var datter av Johan Sebastian Cammermeyer og Maren Heiberg, begge danskætta. Else Margrethe Cammermeyer og Johan Ernst Welhaven giftet seg i 1806 og fikk elleve barn, mellom dem Johan Sebastian Cammermeyer Welhaven.
Etter åtte år på latinskolen ble han utskrevet med brukbare karakterer i de fleste fagene, og oppmeldt til Norges eneste universitet, som lå i Christiania. Der tok han examen artium og leste til forberedende prøver i to år, før han kom hjem til Bergen i 1828 og begynte studier i teologi med faren som veileder. Samme år døde faren, og sønnen fortsatte studiene ved universitetet i hovedstaden der han kom til å bo resten av livet.
Welhaven levde tidvis i stor fattigdom. Han skaffet seg litt inntekt ved privatundervisning og tegning. De første årene som student brukte han mye tid på tegning og litografi.
Han tok ikke flere eksamener etter oppholdet i Bergen.
Polemiker og estetiker
Johan Sebastian Welhavens tidlige forfatterskap er preget av hans kritiske syn på den halvt år yngre Henrik Wergeland. Paradoksalt nok kom han til å tegne en illustrasjon til åpningsdialogen i Wergelands kosmologiske dikt Skabelsen, Mennesket og Messias, som kom ut i juli 1830, et verk Welhaven ikke hadde sans for. Måneden etter stod diktet «Til Henrik Wergeland!» anonymt på trykk i Morgenbladet (15. august 1830). Diktet åpner slik: «Hvorlænge vil du rase mod Fornuften?» Etter hvert utviklet det seg en større konflikt mellom de to der store deler av kulturlivet lot seg engasjere. Welhavens debutdikt utgjorde opptakten til Stumpefeiden som tok til i oktober 1831.
I Welhavens offisielle debut, Henrik Wergelands Digtekunst og Polemik ved Aktstykker oplyste (1832), vedkjenner han seg åpent forfatterskapet til diktet i Morgenbladet. Han viser dessuten sin trang til den polemiske uttrykksform. Pamfletten gir en innføring i Welhavens estetiske syn, som for en stor del samsvarer med oppfatninger hos Johan Ludvig Heiberg i Danmark. Welhaven ivret for europeiske kunst-teorimodeller og tankemønstre i tråd med den heibergske estetikk. Wergelands far, Nicolai Wergeland, sendte året etter ut forsvarsskriftet: Retfærdig Bedømmelse af Henrik Wergelands Poesie og Karakteer (1833) der han imøtegår Welhavens kritikk. Welhaven tok opp igjen temaer fra pamfletten i artikkelserien «Om norske Presseanliggender» i kjølvannet av Campbellerslaget.
{| class="toccolours" style="float: right; margin:0.5em 0 1em 1em; font-size: 85%; background:#c6dbf7; color:black; width:30em; max-width: 25%;" cellspacing="5"
Kulturpolitikk
Welhaven tilhørte den gruppen studenter som forsommeren 1832 brøt ut av Det Norske Studentersamfund og organiserte seg i Studenterforbundet. Intelligenspartiet eller «Troppen» med Welhaven i lederposisjon sprang ut av denne gruppa. Welhaven og hans likesinnede ville ta vare på det kulturelle og språklige slektskapet med Danmark. De ville også holde kontakt med Tyskland og – i noen grad – Frankrike. De mente at embetsstanden fortsatt måtte styre utviklingen i landet. På motsatt side stod Patriotene med Henrik Wergeland som ønsket å bygge på nasjonalistisk kultur.
Polarisering (elektromagnetisme)
Polarisering er en egenskap ved lys, radiobølger og røntgenstråler som er elektromagnetiske bølger med forskjellig bølgelengde.
Johan Sebastian Welhaven
Kulturpolitikk
Intelligenspartiet utga tidsskriftet Vidar. I redaksjonen satt, foruten Welhaven, bl.a. juristene Anton Martin Schweigaard og Frederik Stang samt historikeren Peter Andreas Munch. Vidar hadde blant annet som formål å nedkjempe Wergeland, slik Viðarr nedkjempet Fenrisulven i norrøn mytologi. Tidsskriftet holdt det gående i ca. to år og var forløper for dagsavisa Den Constitutionelle, som ble stiftet i 1836 med A. M. Schweigaard og U. A. Motzfeldt som redaktører.
Polarisering (elektromagnetisme)
Generelt sett henspiller polarisering seg på transversale bølger som har en svingning av bølgen som går på tvers av stråleretningen. Det kan sammenlignes med om vi holder et tau og beveger hånda fra side til side, eller opp og ned. Da vil vi se en bølge langs tauet som enten går opp og ned som er vertikalt polarisert, eller fra side til side som er horisontalt polarisert.
Johan Sebastian Welhaven
Kulturpolitikk
Ifølge Welhavenbiografen Anne-Lise Seip forandret Welhavens kultursyn seg gjennom livet. Som ung trodde han fullt og fast på kunstens foredlende virkning, også på kulturpolitikkens område. Etter revolusjonsåret 1848 ble han grepet av en pessimisme som ble forsterket av det han oppfattet som en dominerende materialisme i 1850-årene. Etter dette trakk han seg tilbake i seg selv.
Polarisering (elektromagnetisme)
Dette er i motsetning til longitudinelle bølger som for eksempel lydbølger. Ved slike bølger er bølgebevegelsen i samme retning som bølgen beveger seg. Dette kan sammenlignes med at vi drar i og slipper ut tauet. Longitudinelle bølger kan ikke polariseres.
Johan Sebastian Welhaven
Kulturpolitikk
Welhaven valgte ofte sonettformen, men var ikke den første som skrev sonetter i Norge, og mange har gjort det etter ham. I den innledende sonetten, meddeler dikteren at han morer seg med «literaire Landser»:
Polarisering (elektromagnetisme)
Det elektriske og det magnetiske feltet
Elektromagnetiske bølger har ett elektrisk felt og ett magnetisk felt. For å forklare retningen på feltene og polariseringen, kan man tenke seg en bølge som går igjennom et uendelig stort rom som en enkel flat bølgefront. Loddrett på bølgens bevegelsesretning ligger bølgefrontplanet. I dette planet går bølgens elektriske felt i en retning, og bølgens magnetiske felt i 90 graders vinkel på det elektriske feltet. Siden det magnetiske feltet alltid er i 90 graders vinkel på det elektriske feltet, og styrken av disse feltene er proporsjonale, defineres polariseringsretningen langs det elektriske feltet, og vi ser bort fra retningen på det magnetiske feltet. Aksen for det elektriske feltet regnes derfor som polariseringsaksen av polariserte elektromagnetiske bølger.